
интереси като основа за развито интеркултурно образование“  

На 31.08.2024 г. приключва едногодишният проект "Слънце и звезди" - клубове по интереси като основа на развито интеркултурно образование" в ДГ "Слънце", финансиран от ЦИОДУЕМ на стойност 25 525,30 лв. с основна цел създаване на условия за пълноценно развитие и интеграция в образователната система на децата от етнически малцинства в детската градина на град Вършец.
Смятаме, че след активната дейност на трите клуба - "Арт-работилница "Сръчковци", "Минало незабравимо" и "Пея, танцувам и рисувам", които обхванаха всичките деца от детското заведение, постигнахме и най-главната цел -
да привлечем децата и родителите им в детската градина не само за да не им спрат детските надбавки, а защото мястото на малките деца е при други деца като тях - пеещи, танцуващи, рисуващи, смеещи се, плачещи и растящи ЗАЕДНО в едно детско заведение, в което наистина се случват чудеса!
Споделете с нас магията на приказките, таланта на звездите и слънчевите усмивки на нашите деца, запечатени във видео-филма: 

Проект   „Слънце и звезди” – клубове по интереси като основа за развито интеркултурно образование“ се реализира    с финансовата подкрепа на ЦОИДУЕМ, гр. София ,по  Приоритет 2: Реализиране на форми за развитие на интеркултурна компетентност на всички субекти на предучилищното и училищното образование за позитивно образователно и интеркултурно взаимодействие, Конкурсна процедура 33.22-2023

